Exosceletus
Exosceletum vel exosceletus est animalium nonnullorum corporis tegumen externum rigidum durumque. Animalium exempla exosceletum habentium sunt: Arthropoda (id est Insecta, Myriapoda, Arachnida, Crustacea, Trilobita et alia), quorum exosceletum e chitino est; Mollusca et Brachiopoda, quorum exosceletum (concha) e calcii carbonate est. Exosceleta initio aerae Palaeozoicae (seu periodi Cambriae) primo apparuerunt. Cum animalia sine sceletis rarissime tantum tamquam fossilia conservantur, a hoc momento (quod apud palaeontologos explosio Cambrica nuncupatur) fossilia frequentiora facta sunt, propter quod tempus post apparitionem sceletorum aeon Phanerozoicum (Graece φανερά ζωή, vita manifesta) appellatum est. Testudinum carapax quoque exosceletus vocari potest, etsi Testudines etiam endosceletum(en) habent, quia Vertebrata sunt.